Кметове и експерти обединяват усилия в борбата с бракониерството
Официална работна среща, посветена на борбата с бракониерството и опазването на дивеча се проведе  на територията на ДЛС „Воден – Ири Хисар” по инициатива на ръководството на Северноцентрално държавно предприятие /СЦДП/ – Габрово. Заедно с директора и експерти на предприятието, на срещата присъстваха кметът на община Разград д-р Валентин Василев, както и кметове на населени места от региона. 
Проблемът с бракониерството е от особено значение и е необходима интензивна комуникация между различните институции и власти, за да е положителен резултатът, категоричен бе директорът на СЦДП инж. Иван Недков. Той сподели, че един от методите за овладяване на процеса е да бъде възпитано младото поколение в уважение към природата. Затова се предвижда групи с ученици и гости да посещават резервата и да се запознават със стопанството.
В подкрепа на тази идея, инж. Кирил Колев- и.д. на ТП ДЛС „Воден – Ири Хисар“ заяви, че трябва обществеността да възприеме негативите от нерегламентираното ловуване и последствията от него.  Колев помоли кметовете взаимно да си помагат и да се насади обществена нетърпимост към бракониерите, да се показва, че това не е правилно.
[bookmark: _GoBack]Кметът на Разград бе категоричен, че бракониерството трябва да бъде третирано като престъпление. Той уточни, че при всяко незачитане на закона трябва да се предприемат необходимите мерки.
В края на срещата бе взето решение подобни форуми да станат регулярни.
